Кааператыўны гандаль Міншчыны працуе стабільна. За паўгода па аблспажыўсаюзе таваразварот выкананы на 104,6 працэнта, у грамадскім харчаванні — на 107,6. Сёлета адкрылася 9 сучасных пунктаў гандлю крокавай даступнасці, 4 — грамадскага харчавання. Мадэрнізацыя аб'ектаў праводзіцца не за кошт узвядзення новых капітальных будынкаў, а за кошт выкарыстання пустуючых, якія прыводзяцца ў належны выгляд. У Лагойску напрыклад, у старой сталовай адкрылася кавярня, у Крупках пасля рэканструкцыі прыме наведвальнікаў універмаг. Ствараюцца і сацыяльна арыентаваныя рознічныя аб'екты — дыскаўнтары з мінімальнымі гандлёвымі надбаўкамі ў 10-15% пры 25% у цэлым па сістэме. Пастаянным пакупнікам прапаноўваюцца дысконтныя карты, што дазваляе купіць тавар яшчэ танней. Плануецца пашырыць прысутнасць кааперацыі ў райцэнтрах, укараніць лагістыку прасоўвання тавараў ад вытворцы да прылаўка.